stanford-oval/wikipedia huggingface dataset:
Painin maailmanmestaruuskilpailut 1994 (kreikkalais-roomalainen paini)
Suomen edustajat

| Painoluokka | Painija | Sijoitus |
| --- | --- | --- |
| 48 kg | Sami Salminen | karsiutui 3. kierroksella |
| 52 kg | Tero Katajisto | kuudes |
| 57 kg | Mikael Lindgren | neljäs |
| 62 kg | Petteri Meskanen | yhdeksäs |
| 68 kg | Marko Yli-Hannuksela | kuudes |
| 74 kg | Marko Asell | karsiutui 2. kierroksella |
| 82 kg | Tuomo Karila | toinen |
| 90 kg | Marko Korpela | karsiutui 2. kierroksella |
| 100 kg | Jani Manni | karsiutui 3. kierroksella |
| 130 kg | Juha Ahokas | karsiutui 2. kierroksella |
Pelsonsuo

Pelsonsuo on suoalue, joka sijaitsee Muhoksen, Siikalatvan (entisen Kestilän kunnan) ja Vaalan kuntien alueella. Sen laajuus on ollut 144 km². Se jakautuu Iso-Pelsoon, Pieneen-Pelsoon ja Länsi-Pelsoon, jotka ovat tärkeimmät osat. Se on mutasuota, jota on otettu viljelykäyttöön. Valtio suoritti kuivatusta 1857–1866. Pelson varavankilan alueella on raivattua peltoa. Suolta saadaan polttoturvetta, ja se on ollut Suomen suurin polttoturvevarasto, josta Suo Oy on valmistanut turvebrikettejä. Alueella on myös ollut vuodesta 1950 lähtien hallakoeasema.
Alueesta suurin osa on poistunut turvetuotannosta ja siirtynyt muuhun käyttöön ja kasvittunut. Nykyisin turvetuotantoa harjoittaa Vapo Oy vuokraamallaan alueella ja maanomistaja on Senaatti-kiinteistöt. Vuokrasopimus on voimassa vuoteen 2021. Tuotannon arvioidaan päättyvän kokonaan vuonna 2017. Suo on määritelty turvetuotantoalueeksi, eikä sen lähiympäristössä ole luonnonsuojelualueita tai arvokkaita maisema-alueita. Pelson alueen soille on laadittu tarkkailuohjelma, joka kattaa myös tuotannosta poistuneiden alueiden tarkkailun.
Vaalan kunnan alueella on Pelson luonnonpuistoksi muodostettu alue.
Pangkal Pinang

| Pangkal Pinang |
| --- | --- |
 Pangkal Pinangin lentokenttä
 Kaupungin sijainti Bangkan saarella
 Pangkal Pinang
 Koordinaatit: 2°8′S, 106°7′E 
Valtio:  Indonesia
Provinssi:  Bangka-Belitung
Pinta-ala:  
 – Kokonaispinta-ala:  89,4 km²
Korkeus:  13 m
Väkiluku (2019)  (arvio):  207 325
 – Väestötiheys:  2 319 as./km²
Aikavyöhyke:  UTC+7
 
 www.pangkalpinangkota.go.id 
Infobox OKVirheellinen NIMI-arvo: 
Pangkal Pinang on kaupunki Bangkan saaren itäisessä keskiosassa Indonesiassa. Se on Bangka-Belitungin provinssin pääkaupunki. Kaupungin asukasluku oli vuoden 2019 arvion mukaan 207 325. Vuonna 2010 kaupungin asukkaista 27,4 prosenttia oli 0–14-vuotiaita. Väestö koostuu suurimmilta osin indonesiankiinalaisia.
Pangkal Pinang on yksi Jaavanmeren merkittävistä satamista.[lähde? ] Tina, pippuri, kala sekä kopra ovat sen vientituotteita. Kalastus on tärkeä tulonlähde kaupungille. Kaupungista on tieyhteydet saaren muihin kaupunkeihin ja siellä sijaitsee myös lentoasema.
Aiheesta muualla

Kuvia tai muita tiedostoja aiheesta Pangkal Pinang Wikimedia Commonsissa
Georgia Gibbs

| Georgia Gibbs |
| --- | --- |

Henkilötiedot
Syntynyt: 17. elokuuta 1919 Worcester, Massachusetts, Yhdysvallat
Kuollut: 9. joulukuuta 2006 (87 vuotta) New York, New York
Ammatti:  laulaja
Muusikko
Tyylilajit:  englanti
Levy-yhtiöt:  Mercury Records
  [ Muokkaa Wikidatassa ] [ ohje ]  
Georgia Gibbs (oik. Frieda Lipschitz, 17. elokuuta 1919 Worcester, Massachusetts – 9. joulukuuta 2006 New York, New York) oli yhdysvaltalainen laulaja. Hän oli ensimmäisiä Rhythm and blues -kappaleita esittäneitä valkoihoisia laulajia.
Gibbsin esittämistä kappaleista kaikkiaan 15 nousi top 40 -listalle. Kultaa myivät levytykset kappaleista "Kiss of Fire" (1952), "Tweedle Dee" (1954) "Dance With Me Henry" (1955). Gibbs on saanut tähden Hollywood Walk of Famelle.
Friedrich von Holstein

Friedrich von Holstein työhuoneessaan vuonna 1906.
Friedrich von Holstein (24. huhtikuuta 1837 Schwedt an der Oder, Pommeri – 8. toukokuuta 1909 Berliini) oli korkea virkamies Saksan ulkoministeriössä. Hänen on katsottu olleen Saksan ulkopolitiikan vaikutusvaltaisin muotoilija keisari Vilhelm II:n hallitsijakaudella vuodesta 1890 eli kansleri Otto von Bismarckin erosta alkaen. Holstein tunnettiin nimenomaan kulissientakaisena vaikuttajana, ”harmaana eminenssinä” (Die Graue Eminenz).
Ura > Varhaisempi ura

Holstein syntyi varakkaaseen pommerilaiseen maanomistajasukuun, matkusti nuorena paljon perheensä varoilla ja oppi useita vieraita kieliä. Hän sai sairastelunsa vuoksi runsaasti yksityisopetusta, ja opiskeltuaan Berliinin yliopistossa hän sai viran Preussin hallituksen lainvalmisteluosastolta. Vanha perhetuttu Otto von Bismarck otti nuoren Holsteinin suojelukseensa, ja hän siirtyi vuonna 1860 diplomaatiksi. Holstein aloitti diplomaattiuransa attaseana Bismarckin johtamassa Preussin Pietarin-lähetystössä ja toimi vuodesta 1863 lähetystöneuvoksena eri toimipaikoissa. Oltuaan jonkin aikaa Rio de Janeiron -lähetystössä hän toimi 1864 Tanskan–Preussin sodan aikana yhtenä Bismarckin edustajista armeijan päämajassa ja osallistui sodan päättäneeseen Lontoon konferenssiin. Vuosina 1865–1867 hän toimi Yhdysvalloissa; hänen kotiinkutsumisensa Amerikasta on väitetty johtuneen suhteesta senaattori Charles Sumnerin vaimoon.
Ranskan–Saksan sodan aikana 1870–1871 Holstein oli Bismarckin avustajana päämajassa, virallisesti vain kielenkääntäjänä, mutta tosiasiassa epävirallisena yhteydenpitäjänä Pariisin kommuuniin. Sodan jälkeen Holstein toimi Saksan suurlähettilääksi Pariisiin nimitetyn Harry von Arnimin avustajana, vuodesta 1872 lähetystöneuvoksen virassa. Bismarckin Ranskan-politiikan vastustajana tunnettu Arnim vapautettiin vuonna 1874 tehtävistään, kun virallisia asiakirjoja havaittiin kadonneeksi lähetystöstä. Holsteinin huhuttiin vakoilleen esimiestään Bismarckin hyväksi, mutta tämä osoittautui paikkansapitämättömäksi Arnimin oikeudenkäynnin aikana.
Ura > Vallan huipulla

Huhtikuusta 1876 alkaen Holstein työskenteli lopun uransa ajan ulkoministeriön poliittisen osaston virkamiehenä Berliinissä, saavuttaen suhteillaan ja asiantuntemuksellaan suuren vaikutusvallan sekä ulko- että sisäpolitiikassa. Oltuaan aluksi Bismarckin luotettu hän etääntyi suojelijastaan kääntyen lopulta tämän arvostelijaksi ja vastustajaksi. Keskeisenä syynä olivat miesten eriävät näkemykset Saksan liittopolitiikasta: Bismarck kannatti liittoa Venäjän, Holstein Itävalta-Unkarin ja Britannian kanssa. Kun Bismarck syrjäytettiin vuonna 1890, Holstein neuvoi uutta valtakunnankansleria Leo von Caprivia olemaan uusimatta jälleenvakuutussopimusta Venäjän kanssa. Koska Caprivi oli kokematon ulkopolitiikassa, Holstein saavutti sillä saralla pian häntä suuremman vaikutusvallan. Hän tuki Caprivin hallituksen solmimia kauppasopimuksia ulkovaltojen, myös Venäjän kanssa.
Vuonna 1894 kansleriksi tulleen ruhtinas Chlodwig zu Hohenlohe-Schillingsfürstin aikana Holsteinin vaikutusvalta kasvoi entisestään, ja hän säilytti sen myös 1897 ulkoministeriksi ja 1900 kansleriksi tulleen Bernhard von Bülowin aikana. Ainoastaan keisari Vilhelm II saattoi ulkopolitiikassa jättää Holsteinin mielipiteet huomiotta. Suhteiden kiristyminen Britanniaan ja Britannian kanssa syntynyt laivastokilpailu olivat pitkälti seurausta keisarin omista aloitteista, joita Holstein vastusti mutta ei voinut estää. Tämän jälkeen Holstein oli valmis lämmittämään uudelleen suhteita Venäjään, mikä ei kuitenkaan enää onnistunut. Seuraavaksi hän pyrki hajottamaan Britannian ja Ranskan välille syntyneen liiton eli ententen lietsomalla kansainvälisen kriisin Marokossa, jälleen huonolla menestyksellä.
Säilyttääkseen ”harmaan eminenssin” asemansa Holstein kieltäytyi useista korkeista viroista, jopa kansleri Bülowin tarjoamasta ministeriön valtiosihteerin (eli ulkoministerin) virasta vuonna 1900. Viimeisessä vaiheessa Holstein oli virkanimikkeeltään ensimmäinen esittelyneuvos ja arvonimiltään todellinen salaneuvos sekä ylhäisyys. Huhtikuussa 1906 keisari Vilhelm II lopulta pakotti hänet eroamaan Marokon kriisin vastoinkäymisten seurauksena. Holstein pyrki kuitenkin jatkamaan poliittista vaikuttamista aina kolme vuotta myöhemmin tapahtuneeseen kuolemaansa asti. Tuhlattuaan ja menetettyään huonoilla sijoituksilla suuren osan omaisuudestaan hän joutui elämään viimeiset vuotensa vaatimattomasti.
Georgia Hall

Hall vuonna 2013
Georgia Kelly Hall (s. 12. huhtikuuta 1996 Bournemouth) on englantilainen golfammattilainen. Huhtikuuhun 2019 mennessä Hall oli voittanut yhden LPGA-tourin kilpailun, joka oli samalla major-tason turnaus. Hall voitti elokuussa 2018 Women's British Openin.
Painin maailmanmestaruuskilpailut 1995 (kreikkalais-roomalainen paini)

Vuoden 1995 kreikkalais-roomalaisen painin maailmanmestaruuskilpailut järjestettiin 12. lokakuuta – 15. lokakuuta 1995 Prahassa, Tšekin tasavallassa. Kisoissa painittiin kymmenessä painoluokassa.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |

| 48 kg |  Sim Kwon-ho |  Hiroshi Kado |  Zafar Gulijev |
| 52 kg |  Samuel Daneljan |  Armen Nazarjan |  Alfred Ter-Mkrtchyan |
| 57 kg |  Dennis Hall |  Juri Melnitšenko |  Aleksandr Ignatenko |
| 62 kg |  Sergei Martynov |  Wlodzimierz Zawadzki |  Mkhitar Manukjan |
| 68 kg |  Rustam Adžy |  Attila Repka |  Jannis Zamanduridis |
| 74 kg |  Yvon Riemer |  Bahtijar Baiseitov |  Filiberto Ascuy Aguilera |
| 82 kg |  Hamza Yerlikaya |  Gotcha Tsitsiashvili |  Thomas Zander |
| 90 kg |  Hakki Basar |  Petru Sudureac |  Georgi Koguašvili |
| 100 kg |  Mikael Ljungberg |  Hector Milian |  Georgi Saldadze |
| 130 kg |  Aleksandr Karelin |  Sergei Mureiko |  Matt Ghaffari |
Tilastot maittain

| Sija | Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- | --- |
| 1. |  Venäjä | 3 | - | 3 | 2 | 1 | - |
| 2. |  Turkki | 2 | - | - | - | - | - |
| 3. |  Ukraina | 1 | - | 1 | - | 2 | - |
| 3. |  Yhdysvallat | 1 | - | 1 | - | 2 | - |
| 5. |  Ruotsi | 1 | - | - | - | 1 | 1 |
| 6. |  Etelä-Korea | 1 | - | - | - | - | 2 |
| 7. |  Ranska | 1 | - | - | - | - | - |
| 8. |  Kazakstan | - | 2 | - | - | - | 1 |
| 9. |  Kuuba | - | 1 | 1 | 1 | - | - |
| 10. |  Armenia | - | 1 | 1 | - | - | - |
| 11. |  Puola | - | 1 | - | 2 | - | - |
| 12. |  Romania | - | 1 | - | - | 1 | - |
| 13. |  Israel | - | 1 | - | - | - | - |
| 13. |  Japani | - | 1 | - | - | - | - |
| 13. |  Moldova | - | 1 | - | - | - | - |
| 13. |  Unkari | - | 1 | - | - | - | - |
| 17. |  Saksa | - | - | 3 | 1 | - | 1 |
| 18. |  Kreikka | - | - | - | 1 | 1 | - |
| 19. |  Kiina | - | - | - | 1 | - | 1 |
| 19. |  Suomi | - | - | - | 1 | - | 1 |
| 21. |  Syyria | - | - | - | 1 | - | - |
| 22. |  Valko-Venäjä | - | - | - | - | 1 | 1 |
| 22. |  Georgia | - | - | - | - | 1 | - |
| 24. |  Italia | - | - | - | - | - | 1 |
| 24. |  Viro | - | - | - | - | - | 1 |
Suomen edustajat

| Painoluokka | Painija | Sijoitus |
| --- | --- | --- |
| 48 kg | Sami Salminen | karsiutui 2. kierroksella |
| 52 kg | Tero Katajisto | karsiutui 2. kierroksella |
| 57 kg | Mikael Lindgren | karsiutui 4. kierroksella |
| 62 kg | Ari Härkänen | karsiutui 2. kierroksella |
| 68 kg | Marko Yli-Hannuksela | karsiutui 6. kierroksella |
| 74 kg | Michael Lyyski | karsiutui 5. kierroksella |
| 82 kg | Tuomo Karila | karsiutui 3. kierroksella |
| 90 kg | Harri Koskela | karsiutui 5. kierroksella |
| 100 kg | Jani Manni | karsiutui 3. kierroksella |
| 130 kg | Juha Ahokas | neljäs |
Pekka Vilpas

Pekka Vilpas (20. syyskuuta 1938 Sääksmäki – 31. maaliskuuta 2021 Helsinki) oli suomalainen hovimestari ja kokki. Hän toimi neljän Suomen tasavallan presidentin hovimestarina 38 vuoden ajan vuodesta 1963 lähtien. Ennen sitä hän toimi Matti Kurki -koululaivan toisena pääkokkina. Työssään presidentin hovimestarina hän vastasi paitsi presidenttien arjen sujumisesta, myös juhlista kuten itsenäisyyspäivän vastaanotoista ja diplomaattipäivällisistä. Työn vaativinta osaa olivat Suomeen tehdyt valtiovierailut juhlaillallisineen. Vilpas oli työssään erittäin huolellinen ja piti työssään kuulemansa luottamukselliset asiat luottamuksellisina eläkkeelläkin.
Kirjallisuutta

Teija Sopanen: Pekka Vilpas : neljän presidentin hovimestari.  WSOY, 2008.  ISBN 978-951-0-34253-4.
Pangnirtungin lentoasema

Pangnirtungin lentoasema (engl. Pangnirtung Airport) (IATA: YXP, ICAO: CYXP) on lentoasema Kanadan Nunavutin territoriossa Pangnirtungin kylässä. Kenttää ylläpitää Nunavutin territorion hallinto. Lentoonlähtöjä ja -laskuja oli vuonna 2008 yhteensä 640.
Lentoyhtiöt ja kohteet

| Lentoyhtiö | Kohteet |
| --- | --- |
Canadian North: Iqaluit, Qikiqtarjuaq
First Air: Iqaluit, Qikiqtarjuaq
Aiheesta muualla

Kuvia tai muita tiedostoja aiheesta Pangnirtungin lentoasema Wikimedia Commonsissa
Georgia Moffett

| Georgia Tennant> Georgia Moffett |
| --- | --- |
 Georgia Moffett vuonna 2008.
Henkilötiedot
Syntynyt: 25. joulukuuta 1984 (ikä 39) Lontoo, Englanti
Ammatti:  näyttelijä
Puoliso:  David Tennant
Näyttelijä
Aktiivisena:  1999–
Aiheesta muualla
IMDb
Georgia Elizabeth Tennant (o.s. Moffett, s. 25. joulukuuta 1984 1985) on englantilainen näyttelijä.[lähde? ] Hänellä on ollut rooli rikoskomisario Samantha Nixonin tyttärenä Abigailina The Billissä sekä Tohtorin tyttärenä Jennynä tieteissarjan Doctor Whon jaksossa ”Tohtorin tytär”. Hän on esiintynyt myös koronan aikaan etänä kuvatussa Staged-sarjassa yhdessä miehensä David Tennantin kanssa.
Tennantin vanhemmat ovat Peter Davison, joka esitti Doctor Whossa viidettä Tohtoria, ja Sandra Dickinson. Joulukuussa vuonna 2011 hän meni naimisiin näyttelijä David Tennantin kanssa. He tapasivat Doctor Who -sarjan kuvauksissä, sillä David Tennant näytteli kymmenettä Tohtoria jaksossa, jossa Georgia Tennant oli mukana. Heillä on viisi lasta.
Georgia State Capitol

| Georgia State Capitol |
| --- | --- |

Sijainti:   Atlanta, Georgia
Valmistumisvuosi:  1889
Käyttäjä:  Georgian yleiskokous
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Georgia State Capitol on hallintorakennus Atlantassa, Yhdysvaltain Georgiassa. Rakennuksessa toimii Georgian hallitus ja parlamentti. Se on ollut listattuna Yhdysvaltain historiallisten kohteiden kansallisrekisterissä (engl. National Register of Historic Places) vuodesta 1971 lähtien. Rakennus valmistui vuonna 1889 arkkitehtitoimisto Edbrooke & Burnhamin suunnittelemana. Se edustaa arkkitehtoniselta tyylisuunnaltaan uusrenessanssia sekä uusklassismia.
Fred Agabashian

| Fred Agabashian> Henkilötiedot |
| --- | --- |
Syntynyt: 21. elokuuta 1913 
Kansalaisuus:   Yhdysvallat  Armenia
Formula 1 -ura
Aktiivivuodet:  1950-1957
Talli(t):  Maserati Kurtis Kraft
Kilpailuja:  8
Maailman­mestaruuksia:  0
Voittoja:  0
Palkintosijoja:  0
Paalupaikkoja:  1
Nopeimpia kierroksia:  0
MM-pisteitä:  1,5
Ensimmäinen kilpailu:  Indianapolis 500 1950
Viimeinen kilpailu:  Indianapolis 500 1957
Frederick 'Fred' L. Agabashian (21. elokuuta 1913, Modesto, Kalifornia-13. lokakuuta 1989, Alamo, Kalifornia) oli armenialais-yhdysvaltalainen moottoriurheilija, joka osallistui Indianapolis 500 -kilpailuun vuosina 1947-1957. Hänet tunnettiin kilpa-autoilijoiden keskuudessa lempinimellä 'Doc' (engl. tohtori), koska työskennellessään testikuljettajana hänellä oli tapana arvioida viallisten autojen suorituskykyä.
Formula 1

Formula 1 -sarjaan vuosina 1950-1960 kuuluvissa Indianapolis 500 -kilpailuissa hän oli parhaimmillaan kisoissa neljäs ja ajoi kerran paalupaikalle kaudella 1952.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1950 | Indianapolis Race Cars | Maserati 8CTF | Offenhauser L4 | GBR  | MON  | 500 25 | SUI  | BEL  | FRA  | ITA  |  |  |  |  | - | 0 |
| 1951 | Granatelli-Bardahl / Grancor | Kurtis Kraft 3000 | Offenhauser L4 | SUI  | 500 17 | BEL  | FRA  | GBR  | GER  | ITA  | ESP  |  |  |  | - | 0 |
| 1952 | Cummins Diesel | Kurtis Kraft | Cummins Diesel | SUI  | 500 27 | BEL  | FRA  | GBR  | GER  | NED  | ITA  |  |  |  | - | 0 |
| 1953 | Grancor-Elgin Piston Pin | Kurtis Kraft 500B | Offenhauser L4 | ARG  | 500 4 | NED  | BEL  | FRA  | GBR  | GER  | SUI  | ITA  |  |  | 18. | 1.5 |
| 1954 | Merz Engineering / Milt Marion | Kurtis Kraft 500C | Offenhauser L4 | ARG  | 500 6 | BEL  | FRA  | GBR  | GER  | SUI  | ITA  | ESP  |  |  | - | 0 |
| 1955 | Federal Engineering | Kurtis Kraft 500C | Offenhauser L4 | ARG  | MON  | 500 32 | BEL  | NED  | GBR  | ITA  |  |  |  |  | - | 0 |
| 1956 | Federal Engineering | Kurtis Kraft 500C | Offenhauser L4 | ARG  | MON  | 500 12 | BEL  | FRA  | GBR  | GER  | ITA  |  |  |  | - | 0 |
| 1957 | Bowes Seal Fast / Bignotti | Kurtis Kraft 500G | Offenhauser L4 | ARG  | MON  | 500 22 | FRA  | GBR  | GER  | PES  | ITA  |  |  |  | - | 0 |
Midget Cars ja koppiautot

Parempaa menestystä Agabashian sai midget cars -ajoluokissa, joissa voitti ensimmäisen mestaruutensa vuonna 1937 sekä BCRA mestaruuden vuosina 1946-48. Hän ajoi myös koppiautoja, joiden kautta hän pääsi Indianapoliksen kilpailuihin ensimmäistä kertaa vuonna 1947.
Kilpauran jälkeen

Agabashian toimi tv-kommentaattorina kilpauransa jälkeen ja hänet nimettiin Midget Hall of of Fameen vuonna 1994.
Perhe

Agabashianin isä oli matemaatikko ja sisaruksista tuli laulajia hänen itse valitessa kilpa-ajajan uran itselleen.
Fredrik Stang

| Fredrik Stang |
| --- | --- |

Norjan oikeusministeri
 Bratlien hallitus 20. helmikuuta 1912 – 31. tammikuuta 1913  
Edeltäjä:  Herman Scheel
Seuraaja:  Lars Abrahamsen
Suurkäräjäedustaja
 1906–1909  
Henkilötiedot
Syntynyt: 27. joulukuuta 1867 Kristiania, Norja
Kuollut: 15. marraskuuta 1941 (73 vuotta) Oslo, Norja
Ammatti:  juristi, professori, poliitikko
Vanhemmat:  Emil Stang
Tiedot
Puolue:  Høyre
Fredrik Stang (27. joulukuuta 1867 Kristiania – 15. marraskuuta 1941 Oslo) oli norjalainen juristi, oikeustieteen professori ja Høyren poliitikko. Hän istui suurkäräjillä vuosina 1906–1909 ja toimi Norjan oikeusministerinä 1912–1913. Vuonna 1922 hänet valittiin Norjan Nobel-komitean puheenjohtajaksi.
Stangin isä oli pääministeri Emil Stang.
Aiheesta muualla

Kuvia tai muita tiedostoja aiheesta Fredrik Stang Wikimedia Commonsissa
Fredrik Smulter

Fredrik ”Freddi” Smulter (s. 1983) on suomenruotsalainen voimanostaja. Hän on penkkipunnerruksen nelinkertainen maailmanmestari vuosilta 2009, 2012, 2014 ja 2015. Vuonna 2014 hän voitti superraskaan sarjan maailmanmestaruuden 400 kg:n maailmanennätystuloksella. Vuonna 2015 maailmanmestaruuskisoissa Sundsvallissa hän paransi ennätykseksi 401 kg.
Yksityiselämä

Smulter asuu ja harjoittelee Maalahdessa. Hän oli Maalahden kunnanvaltuuston jäsen RKP:n edustajana kaudella 2004–2008.
Hän painaa 150 kiloa, on ammatiltaan poliisivartija, töissä Vaasan poliisilaitoksella ja harrastaa historiaa sekä karaokea. Hänellä on kaksi poikaa.
Globalstar

Globalstar on 1990-luvulta alkaen toiminut matalalla kiertoradalla toimiva tietoliikennesatelliittien konstellaatioselvennä, joka on yhdysvaltalaisen Space Systems/Loralin ja italialaisen Alenia Spazio yhteinen hanke. Globalstar on myös kyseistä satelliittikonstellaatiota operoiva tietoliikenneyhtiö.
Globalstar on vaatinut taloudellisia järjestelyitä ja valtioiden tukea (mm. Italian laivaston merimiehet ovat saaneet käyttää puhelimia ilmeisesti ilmaiseksiselvennä) pysyäkseen toiminnassa. Vuonna 2010 sen liikevaihto näyttää nousevan noin 70 miljoonaan dollariin, mutta tulos voi olla tappiollinen.
Globalstarin toinen sukupolvi

2000-luvun alussa yhtymä etsi rahoitusta rakentaakseen toisen sukupolven Globalstar-satelliitteja. Ensimmäiset niistä piti laukaista vuoden 2010 lopussa.  Kuusi satelliittia laukaistiin keväällä 2011. Yksi niistä on ilmeisesti pysyvästi poistettu käytöstä elokuun alussa 2011 sen asennonsäädön liikemääräpyörän rikkouduttua. Toisen vastaava mekanismi on sammutettu häiriön vuoksi. Nämä laitteet olivat yhdysvaltalaisen Goodrichin valmisteita.  Näiden vikojen takia yritys joutuu hakemaan lisäaikaan oman toimintansa aloittamiseen Yhdysvalloissa, joka puolestaan on Ranskan vientirahoitusyhtiö Cofacen ehto hankkeen jo tapahtuneelle lainoitukselle. Syyskuun alussa 2011 Globalstarin lainoitusjärjestely ratkesi positiivisesti.  Lokakuussa 2011 Thales-Alenia on, vaikka tilaus lienee hyvinkin tärkeä yritykselle, kieltäytynyt Globalstarin kuuden satelliitin tilauksesta, ilmeisesti Globalstar-yrityksen taloustilanteen takia.
Aiheesta muualla

Globalstar-yhtiön sivusto
Globalstar satelliittien ratojen seuranta
Parikkalan lukio

| Parikkalan lukio |
| --- | --- |
Sijainti:  Kirjolankatu 5, 59100 Parikkala
Koordinaatit:  61.5486°N, 29.5082°E
Tyyppi:  suomenkielinen lukio
Rehtori:  Arto Juntunen
Oppilaita:  51 (2018)
Verkkosivut
Parikkalan lukio on Etelä-Karjalan Parikkalan kunnan kirkonkylällä toimiva pieni suomenkielinen lukio. Samassa koulukiinteistössä toimii myös Kirjolan koulu, joka on peruskoulun luokka-asteiden 1-9 yhtenäiskoulu.
Vuonna 2018 Parikkalan lukiossa opiskeli 51 lukiolaista. Lukio on vetänyt puoleensa oppilaita oman kunnan lisäksi myös Punkaharjulta (Savonlinna) ja Kesälahdelta (Kitee). Savonlinna oli sulkenut Punkaharjun lukion ja pitäjästä on pidempi matka kaupungin keskustan lukioihin.
Suomen tietotoimiston tekemässä kevään 2020 lukiovertailussa Parikkalan lukio osoitti hyvätasoisuutensa sijoittumalla valtakunnallisesti kolmanneksi pienten, alle 50 ylioppilaskokelaan lukioissa. STT:n lukiovertailussa mitataan oppimisen kehittymistä tarkastelemalla oppilaiden ylioppilaskirjoitusten arvosanoja verrattuna lukion sisäänpääsykeskiarvoihin kolme vuotta aiemmin.
Lukiossa toimii eläinlääketieteen opintoihin valmentava linja.
Aiheesta muualla

Parikkalan lukio (Arkistoitu – Internet Archive) (opintopolku.fi)
Pienet maaseutulukiot menestyivät lukiovertailussa (päivitetty 12.4.2012) (yle.fi)
Parikkalan lukiossa alkaa eläinlääketiedelinja – kunta tarjoaa opiskelijoille ilmaisen asunnon
Parikkalan lukiossa aloittaa eläinlääketiedelinja, jolle houkutellaan opiskelijoita myös kauempaa